جمهور باشقانی رجب طیب اردوغان ایسلام دونیاسی‌نین رمضان بایرامینی تبریک ائتدی.
توییتر-دن رمضان بایرامی مئساژی پای‌لاشان جمهور باشقانی اردوغان تبریکینده دئییب: "بوتون ایسلام دونیاسینی و خالقیمیزی موبا‌رک رمضان بایرامی موناسیبتیله تبریک ائدیرم. رب-بیمدن بیر سونراکی رمضان آیینا بیزی جان ساغلیغی، دینج‌لیک و امین-آمان‌لیقلا قوووشدورماسینی دیلییرم."
جمهور باشقانی یاردیمجیسی فواد اوختاری توییتر-دن رمضان بایرامینی تبریک ائده‌رک یازیب: "عزیز میللتیمیزین و بوتون ایسلام دونیاسی‌نین رمضان بایرامینی اورک‌دن تبریک ائدیرم. بایرامیمیز موبا‌رک، هر گونوموز بایرام اولسون. الله تعالی‌دان رمضان بایرامی‌نین ائولریمیزه و قلب‌لریمیزه باریش، فیراوان‌لیق، بوتون بشریته جان ساغلیغی گتیرمه‌سینی آرزو ائدیرم”.
تورکیه دینی ایشلر (دیانت) ایداره‌سی‌نین باشچی‌سی علی ارباش کرونا ویروسویلا (کووید-19) علاقه‌دار سوسیال فاصله قایدا‌لارینی قورویا‌راق پایتاخت آنکارا‌داکی احمد حمدی آکسئکی مسجیدینده قیلینان رمضان بایرامی خطبه سینی اوخویوب:
"بایرام لار دیل‌لری، عیرق‌لاری، رنگ‌لری، جوغرافیا‌لاری، مدنیت‌لری فرق‌لی اولسا دا، اینانجی عبادتی و دعاسی بیر اولان مسلمان‌لارین موبا‌رک گونودور."
خاریجده کی تورک‌لر و اقربا ایجما‌لار ایداره سی‌نین (ی.ت.ب) صدری عبدالله ارن وطنداش‌لاری و طلبه‌لری تبریک ائده‌رک دئییب: "هم اپیدمی، هم رمضان آیی بویو تورکیه-‌ده تحصیل آلان خاریجی طلبه‌لری ده یالنیز قویمادیق، هر جور احتیاج‌لارینی تامین ائتمه‌یه چالیشدیق، یان‌لاریندا اولدوق".
تورکیه خالقینی رمضان بایرامی موناسیبتیله اؤز توییتر حسابیندان ویدئولو تبریک ائدن اؤلکه‌نین ساغلیق ناظیری فخرالدین قوجا دئییب: "ان صمیمی دیله ییمیز ایندی یاشایا بیلمه‌دیگیمیز گؤزل‌لیک‌لری تئزلیکله یاشاماق‌دیر. بایرامیمیز موبا‌رک اولسون."
